Eugenijus Savojietis

Fransua-Eugenijus (plačiau žinomas kaip Eugenijus Savojietis 1663 m. spalio 18 d. Paryžiuje – 1736 m. balandžio 21 d.) – Savojos princas ir vienas žymiausių Europos karvedžių, padėjęs atsilaikyti Habsburgams prieš prancūzus ir sustabdęs osmanų imperijos veržimąsi į Europą.

 Biografija 

Gimė Paryžiuje, italų aristokratų šeimoje, užaugo Prancūzijos karaliaus Liudviko XIV dvare. Eugenijus buvo ruošiamas dvasininko ateičiai, tačiau pats pasirinko karinę karjerą. Karaliui Liudvikui nepriėmus jo į Prancūzijos armiją, Eugenijus išvyko į Austriją ir stojo tarnauti Habsburgams.

Pirmasis Eugenijaus karas buvo Vienos apsiaustis 1683 m., o kaip talentingas karvedys išgarsėjo 1697 m. rugsėjo 11 d. Sentos mūšyje sutriuškinęs osmanus. Vėliau pasižymėjo pergalėmis prieš prancūzus Ispanijos įpėdinystės kare. Dar kartą sumušė žymiai gausesnes Osmanų imperijos pajėgas 1716 m. Petrovaradino mūšyje.

Kategorija:Karvedžiai